
Ministru kabineta rīkojums Nr. 486
Rīgā 2024. gada 18. jūnijā (prot. Nr. 25 36. §)
Par valstij piederošo nekustamo īpašumu "V561 Gaigalava–Viļāni" un "V596 Viļāni–Pilskalns–Nagļi" Viļānu pagastā, Rēzeknes novadā, nodošanu Rēzeknes novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu, 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Rēzeknes novada pašvaldības īpašumā šādus valstij piederošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu "V561 Gaigalava–Viļāni" (nekustamā īpašuma kadastra Nr. 7898 004 0437) – zemes vienību (zemes vienības kadastra apzīmējums 7898 004 0432) 0,7319 ha platībā un uz tās izbūvēto komplekso inženierbūvi "Autoceļš V561 22,215.–23,570. km" (būves kadastra apzīmējums 7898 004 0432 001) – Viļānu pagastā, Rēzeknes novadā;
· 1.2. nekustamo īpašumu "V596 Viļāni–Pilskalns–Nagļi" (nekustamā īpašuma kadastra Nr. 7898 004 0436) – zemes vienību (zemes vienības kadastra apzīmējums 7898 004 0431) 2,4774 ha platībā un uz tās izbūvēto komplekso inženierbūvi "Autoceļš V596 0,000.–1,255. km" (būves kadastra apzīmējums 7898 004 0431 001) – Viļānu pagastā, Rēzeknes novadā.
· 2. Rēzeknes novada pašvaldībai šā rīkojuma 1. punktā minētos nekustamos īpašumus (turpmāk – nekustamie īpašumi) bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 3. Rēzeknes novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 3.1. norādīt, ka īpašuma tiesības nostiprinātas uz laiku, kamēr Rēzeknes novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

